**Bekendtgørelse af 10. maj 2019 om ændring af bekendtgørelse af 30. december 2011 om sikkerhedsforskrifter for opførelse af meget høje bygninger og deres sikring mod brand og panik**

Berørte grupper: Driftsledere og ejere af offentligt tilgængelige bygninger, bygherrer, byggeledere, arkitekter, medlemmer af sikkerhedsudvalg, tekniske kontrollører, fabrikanter og installatører af anlæg, der bruger kølemedier
Emne: Ændring af en bestemmelse vedrørende specifikationerne for elektriske kuldeaggregater i meget høje bygninger.
Ikrafttrædelse: dagen efter offentliggørelse i Journal officiel, Den Franske Republiks statstidende.
Note: Sikkerhedsforskrifterne til forebyggelse af brand i offentligt tilgængelige bygninger er ændret med henblik på at tillade anvendelse af brændbare kølemedier, som hidtil var forbudt, bl.a. artikel CH 35. Artikel GH 37, stk. 2, i sikkerhedsforskrifterne til forebyggelse af brand i meget høje bygninger henviser til bestemmelserne i artikel CH 35. Indtil der foreligger en undersøgelse med specifik risikoanalyse, er det nødvendigt at bibeholde begrænsningen af anvendelsen af brændbare medier i meget høje bygninger og undgå et utilsigtet hul på grund af henvisningen fra artikel GH 37 til artikel CH 35.
Henvisninger: Den tekst, der er ændret ved nærværende bekendtgørelse, findes i den ændrede udgave på Légifrances websted (http://www.legifrance.gouv.fr).

Ministeren for grøn og solidarisk omstilling, seglbevareren, justitsministeren, økonomi- og finansministeren, arbejdsministeren, indenrigsministeren, ministeren for videregående uddannelser, forskning og innovation, ministeren for territorial samhørighed og forbindelser med lokale og regionale myndigheder og kulturministeren har
under henvisning til Europa-Parlamentets og Rådets direktiv (EU) 2015/1535 af 9. september 2015 om en informationsprocedure med hensyn til tekniske forskrifter samt forskrifter for informationssamfundets tjenester, og særlig notifikation nr. 2018/469/F
under henvisning til bygge- og boligloven, særlig artikel R.122-4
under henvisning til bekendtgørelse af 30. december 2011 om sikkerhedsforskrifter for opførelse af meget høje bygninger og deres sikring mod brand og panik
under henvisning til udtalelse af 16. oktober 2018 fra det høje råd for byggeri og energieffektivitet
under henvisning til udtalelse af 11. oktober 2018 fra nationalrådet for evaluering af standarder
udsteder følgende bekendtgørelse:

**Artikel 1**

Bestemmelserne i titel I, kapitel II, afsnit VII, i sikkerhedsforskrifterne for opførelse af meget høje bygninger og deres sikring mod brand og panik, som er godkendt ved ovennævnte bekendtgørelse af 30. december 2011, ændres i overensstemmelse med artikel 2.

**Artikel 2**

I artikel 37 indsættes efter: "elektriske køleaggregater", ordene: "som ikke anvender brændbare kølemedier".

**Artikel 3**

Denne bekendtgørelse træder i kraft dagen efter offentliggørelsen i Den Franske Republiks statstidende.

Udfærdiget den 10. maj 2019.

Indenrigsministeren
Efter bemyndigelse, for ministeren:
Kontorchefen, vicegeneraldirektør for civil sikkerhed og krisehåndtering, med ansvar for direktoratet for brandmænd
M. Marquer

Ministeren for grøn og solidarisk omstilling
Efter bemyndigelse, for ministre d'Etat (ministeren):
Direktøren for boliger, byplanlægning og landskaber
F. Adam

Seglbevareren, justitsministeren
Efter bemyndigelse, for ministeren:
Generalsekretæren,
V. Malbec

Økonomi- og finansministeren
Efter bemyndigelse, for ministeren:
Leder af industriafdelingen,
J. Tognola

Arbejdsministeren
Efter bemyndigelse, for ministeren:
Generaldirektør for arbejdsanliggender
Y. Struillou

Ministeren for videregående uddannelser,
forskning og innovation
Efter bemyndigelse, for ministeren:
Generaldirektør for videregående uddannelse og erhvervsmæssig integration
B. Plateau

Ministeren for territorial samhørighed og forbindelser med lokale og regionale myndigheder
På ministerens vegne ved delegation:
Direktøren for boliger, byplanlægning og landskaber
F. Adam

Kulturministeren,
På ministerens vegne ved delegation:
Generaldirektøren for formueanliggender,
P. Barbat